Alaquàs adjudica el projecte del Terç finançat amb el Pla Zapatero
06/02/2009

# Alaquàs adjudica el projecte del Terç finançat amb el Pla Zapatero

*   06/02/2009
*   [Imprimir](#)
*   Compartir
*    https://www.alaquas.org/documento.asp?id\_do=11199

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11199%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20adjudica%20el%20projecte%20del%20Ter%C3%A7%20finan%C3%A7at%20amb%20el%20Pla%20Zapatero)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11199/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11199/06022009el_ter_10_Form_4.jpg)](https://www.alaquas.org/ficheros/documentos/2009/2/11199/06022009el_ter_10_Form_10.jpg "<a href='https://www.alaquas.org/ficheros/documentos/2009/2/11199/06022009el_ter_10_Form_10.jpg' target=_blank><i class='fa fa-external-link' aria-hidden='true'></i>.Alaquàs adjudica el projecte del Terç finançat amb el Pla Zapatero </a>")

Les obres començaran l'1 de març de 2009 i estaran acabades abans de que concloga l'any

L'Ajuntament d'Alaquàs va adjudicar el dijous 5 de febrer la remodelació de les instal·lacions esportives del Terç, un projecte que serà finançat amb els 5,3 milions d'euros provinents del Fons d'Inversió Local per a l'ocupació, més conegut com el ‘Plan Zapatero'.

La mesura ha sigut aprovada en una sessió plenària extraordinària amb els vots a favor dels regidors del PSPV i l'abstenció del PP, per la qual cosa les obres de remodelació de les instal·lacions esportives del Terç començaran l'1 de març de 2009 i estaran acabades abans que concloga l'any.

Un total de 24 empreses van presentar els seus projectes per a entrar a formar part del concurs públic, si bé dos de les ofertes plantejades no van ser acceptades. En un cas, perquè el projecte es va presentar fora de termini i, en un altre, perquè la mercantil no reunia els requisits de classificació administratius pertinents.

Així que finalment, els tècnics municipals han avaluat i puntuat 22 projectes presentats per 22 empreses distintes, totes elles valencianes i totes elles amb una gran experiència en construcció d'obra pública.

L'empresa adjudicatària es compromet a contractar, tal com exigia el plec de condicions, a persones que estiguen en situació actual de desocupació, requisit estipulat també en el Fons d'Inversió Local per a l'ocupació. Cal destacar a més que els contractes que formalitze l'empresa adjudicatària seran gestionats i tramitats per l'agència del SERVEF més pròxima a la localitat d'Alaquàs.

La remodelació de les instal·lacions esportives del Terç d'Alaquàs suposarà la millora dels camps de futbol i la construcció de nous vestidors. A més, s'habilitarà una pista d'atletisme amb diverses sales polivalents, una de les demandes de centenars de ciutadans que des de fa un temps venien reclamant una millora d'aquestes instal·lacions.

L'empresa adjudicatària del concurs ha plantejat també, entre altres millores, la construcció d'un edifici destinat a cafeteria, així com la reforma de les actuals grades, elements que no constaven en el projecte inicial i que s'executaran, a proposta de l'empresa adjudicatària de les obres.

Per la seua banda, l'Alcalde d'Alaquàs, Jorge Alarte, va anunciar que l'edil d'Urbanisme, Eva Martínez, s'encarregarà de comunicar personalment a les distintes entitats esportives del municipi, com, on, quan i quina és l'empresa que es farà càrrec dels treballs, amb l'objectiu d'informar de forma imminent a tots els col·lectius veïnals de la localitat.